ПРЕГЛЕД ОДРЕДАБА ЗАКОНА О ПЕНЗИЈСКОМ И ИНВАЛИДСКОМ ОСИГУРАЊУ КОЈЕ СЕ МЕЊАЈУ И ДОПУЊУЈУ

Члан 1.

~~Пензијско и инвалидско осигурање обухвата обавезно и добровољно пензијско и инвалидско осигурање~~

ПЕНЗИЈСКО И ИНВАЛИДСКО ОСИГУРАЊЕ У РЕПУБЛИЦИ СРБИЈИ ЈЕ ОБАВЕЗНО.

ПЕНЗИЈСКИ СИСТЕМ У РЕПУБЛИЦИ СРБИЈИ ЧИНЕ И ДОБРОВОЉНИ ПЕНЗИЈСКИ ФОНДОВИ И ПЕНЗИЈСКИ ПЛАНОВИ КОЈИ СЕ УРЕЂУЈУ ПОСЕБНИМ ЗАКОНОМ.

Члан 11.

Осигураници запослени јесу:

1) лица у радном односу, односно запослена у предузећу, другом правном лицу, државном органу, органу јединице локалне самоуправе или код физичких лица (у даљем тексту: послодавац), изузев лица из члана 12. став 1. тачка 2) овог закона;

2) цивилна лица на служби у Војсци Србије;

2а) професионална војна лица према прописима о Војсци Србије;

3) изабрана или постављена лица, ако за обављање функције остварују зараду, односно накнаду зараде;

4) лица која су у складу са прописима о раду, у радном односу односно запослена ван просторија послодавца;

5) лица у радном односу, односно запослени упућени на рад у иностранство, односно запослени у предузећу које обавља делатност или услуге у иностранству, ако нису обавезно осигурана по прописима те земље, или ако међународним уговором није другачије одређено;

6) домаћи држављани који су на територији Републике Србије запослени код страних или међународних организација и установа, страних дипломатских и конзуларних представништава или код страних правних или физичких лица, ако међународним уговором није другачије одређено;

~~7) домаћи држављани запослени у иностранству, ако за то време нису обавезно осигурани код страног носиоца осигурања, или ако права из пензијског и инвалидског осигурања, по прописима те државе, не могу остварити или користити ван њене територије;~~

8) страни држављани и лица без држављанства који су на територији Републике Србије запослени код страних правних или физичких лица, ако међународним уговором није другачије одређено, као и код међународних организација и установа и страних дипломатских и конзуларних представништава, ако је такво осигурање предвиђено међународним уговором;

9) лица која у складу са законом обављају привремене и повремене послове, ако нису осигурани по другом основу;

10) лица која у складу са законом обављају привремене и повремене послове преко омладинских задруга, које се у смислу овог закона сматрају послодавцем, а имају навршених 26 година живота, односно без обзира на године живота ако нису на школовању;

11) лица за чијим је радом престала потреба, као и лица којима је престало запослење због стечаја, ликвидације, односно у свим случајевима престанка рада послодавца, док остварују новчану накнаду према прописима о раду и запошљавању.

Члан 12.

Осигураници самосталних делатности јесу:

1) лица која, у складу са законом, самостално обављају привредну или другу делатност, ако нису обавезно осигурана по основу запослења;

2) лица која су оснивачи, односно чланови привредних друштава у складу са законом, који у њима раде, без обзира да ли су у радном односу у привредном друштву чији су оснивач односно члан;

3) лица која обављају послове по основу уговора о делу односно послове по основу ауторског уговора, као и послове по основу других уговора, код којих за извршен посао остварују накнаду (у даљем тексту: уговорена накнада), а нису осигурани по другом основу;

3А) ЛИЦА КОЈА РАДЕ НА ТЕРИТОРИЈИ РЕПУБЛИКЕ СРБИЈЕ ЗА СТРАНОГ ПОСЛОДАВЦА, КОЈИ НЕМА РЕГИСТРОВАНО ПРЕДСТАВНИШТВО У РЕПУБЛИЦИ СРБИЈИ, КОД КОГА ЗА ОБАВЉЕН ПОСАО ОСТВАРУЈУ НАКНАДУ (У ДАЉЕМ ТЕКСТУ: УГОВОРЕНА НАКНАДА), АКО ЗА ТО ВРЕМЕ НИСУ ОБАВЕЗНО ОСИГУРАНА КОД ОРГАНИЗАЦИЈЕ ЗА ОБАВЕЗНО СОЦИЈАЛНО ОСИГУРАЊЕ;

4) свештеници и верски службеници ако нису обавезно осигурани по основу запослења;

4А) ЛИЦА КОЈА, У СКЛАДУ СА ЗАКОНОМ, ОБАВЉАЈУ ПОЉОПРИВРЕДНУ ДЕЛАТНОСТ У СВОЈСТВУ ПРЕДУЗЕТНИКА, АКО НИСУ ОБАВЕЗНО ОСИГУРАНА ПО ОСНОВУ ЗАПОСЛЕЊА;

5) лица која су престала да обављају самосталну делатност, док остварују новчану накнаду према прописима о раду и запошљавању.

Радом у смислу става 1. тачка 2) овог члана сматра се и представљање и заступање привредних друштава од стране њихових оснивача, односно чланова на основу уписа у регистар надлежне организације.

Члан 14.

Својство осигураника стиче се даном почетка а престаје даном престанка запослења, обављања самосталне или пољопривредне делатности, односно обављања уговорених послова.

Својство осигураника утврђује се на основу пријаве на осигурање, односно одјаве осигурања, у складу с овим законом.

Својство осигураника не може се стећи пре навршених 15 година живота.

Изузетно од одредаба става 1. овог члана, својство осигураника пољопривредника може мировати најдуже пет година у току осигурања из објективних разлога (елементарне непогоде, болест и породиљско одсуство), с тим што то не може бити узастопних пет година.

Изузетно од става 1. овог члана, осигураници из члана 11. тач. 9) и 10) овог закона и осигураници из члана 12. став 1. тачка 3) овог закона, могу стећи, односно може им престати својство осигураника, према утврђеном стажу осигурања.~~, уколико се не може утврдити почетак и престанак обављања послова.~~

Изузетно од става 1. овог члана, својство осигураника пољопривредника може престати и са даном испуњења услова за стицање права на пензију у складу са овим законом.

III. ~~ДОБРОВОЉНО ПЕНЗИЈСКО И ИНВАЛИДСКО ОСИГУРАЊЕ~~

ДОБРОВОЉНИ ПЕНЗИЈСКИ ФОНДОВИ И ПЕНЗИЈСКИ ПЛАНОВИ

Члан 16.

~~Добровољним пензијским и инвалидским осигурањем осигураници могу, у складу са посебним законом, обезбедити себи и члановима своје породице већи обим, као и другу врсту права од права утврђених овим законом.~~

~~Лица која нису обавезно осигурана у смислу овог закона могу, добровољним пензијским и инвалидским осигурањем, у складу са посебним законом, себи и члановима своје породице обезбедити права из пензијског и инвалидског осигурања.~~

~~Добровољно пензијско и инвалидско осигурање могу организовати и спроводити правна лица, у складу са посебним законом.~~

~~Посебним законом у смислу овог члана подразумева се закон којим се уређује добровољно пензијско и инвалидско осигурање, као и организација и пословање правних лица која спроводе добровољно пензијско и инвалидско осигурање.~~

СИСТЕМ ДОБРОВОЉНИХ ПЕНЗИЈСКИХ ФОНДОВА И ПЕНЗИЈСКИХ ПЛАНОВА, ЗАСНОВАН ЈЕ НА ИНДИВИДУАЛНОЈ КАПИТАЛИЗОВАНОЈ ШТЕДЊИ И УРЕЂУЈЕ СЕ ПОСЕБНИМ ЗАКОНОМ.

ПЕНЗИЈСКИ ПЛАНОВИ ИЗ СТАВА 1. ОВОГ ЧЛАНА СУ У НАДЛЕЖНОСТИ МИНИСТАРСТВА НАДЛЕЖНОГ ЗА ПЕНЗИЈСКО И ИНВАЛИДСКО ОСИГУРАЊЕ.

Члан 18. ​

Права из пензијског и инвалидског осигурања, јесу:

1) за случај старости:

(1) право на старосну пензију,

(2) право на превремену старосну пензију;

2) за случај инвалидности - право на инвалидску пензију;

3) за случај смрти:

(1) право на породичну пензију;

~~(2) право на накнаду погребних трошкова;~~

4) за случај телесног оштећења проузрокованог повредом на раду или професионалном болешћу - право на новчану накнаду за телесно оштећење;

5) за случај потребе за помоћи и негом другог лица - право на новчану накнаду за помоћ и негу другог лица.

Члан 21.

Инвалидност постоји кад код осигураника настане потпуни губитак радне способности, односно кад код професионалног војног лица, ИЗУЗЕВ ПРОФЕСИОНАЛНОГ ВОЈНИКА У СМИСЛУ ПРОПИСА О ВОЈСЦИ СРБИЈЕ, настане потпуни губитак способности за професионалну војну службу И КАДА КОД ПОЛИЦИЈСКОГ СЛУЖБЕНИКА НАСТАНЕ ПОТПУНИ ГУБИТАК РАДНЕ СПОСОБНОСТИ ЗА ПРОФЕСИОНАЛНО ВРШЕЊЕ ПОЛИЦИЈСКИХ ПОСЛОВА, због промена у здравственом стању проузрокованих повредом на раду, професионалном болешћу, повредом ван рада или болешћу, које се не могу отклонити лечењем или медицинском рехабилитацијом.

Члан 28.

Члановима породице умрлог осигураника, односно корисника права из члана 27. овог закона сматрају се:

1) ~~брачни друг~~ СУПРУЖНИК И ВАНБРАЧНИ ПАРТНЕР У СКЛАДУ СА ПРОПИСИМА КОЈИМА СЕ УРЕЂУЈУ ПОРОДИЧНИ ОДНОСИ;

2) деца (рођена у браку или ван брака или усвојена, пасторчад коју је осигураник, односно корисник права издржавао, унучад, браћа и сестре и друга деца без родитеља, односно деца која имају једног или оба родитеља који су потпуно неспособни за рад, а коју је осигураник, односно корисник права издржавао);

3) родитељи (отац и мајка, очух и маћеха и усвојиоци) које је осигураник, односно корисник права издржавао.

ПРАВО НА ПОРОДИЧНУ ПЕНЗИЈУ МОЖЕ ОСТВАРИТИ СУПРУЖНИК И ВАНБРАЧНИ ПАРТНЕР ИЗ ТАЧКЕ 1) СТАВ 1. ОВОГ ЧЛАНА, УКОЛИКО СУ БРАК, ОДНОСНО ВАНБРАЧНА ЗАЈЕДНИЦА ЖИВОТА ТРАЈАЛИ НАЈМАЊЕ ТРИ/ПЕТ ГОДИНА, ИЛИ АКО СА УМРЛИМ ОСИГУРАНИКОМ, ОДНОСНО КОРИСНИКОМ ПРАВА, ИМА ЗАЈЕДНИЧКО ДЕТЕ.

Право на породичну пензију може остварити и ~~брачни друг~~ СУПРУЖНИК из разведеног брака И ВАНБРАЧНИ ПАРТНЕР ИЗ ТАЧКЕ 1) СТАВ 1. ОВОГ ЧЛАНА ПОСЛЕ ПРЕСТАНКА ЗАЈЕДНИЦЕ ЖИВОТА ВАНБРАЧНИХ ПАРТНЕРА, ако му је судском пресудом утврђено право на издржавање

ПОСТОЈАЊЕ ВАНБРАЧНЕ ЗАЈЕДНИЦЕ И ОБАВЕЗЕ ИЗДРЖАВАЊА ИЗ СТ. 1. И 2. ОВОГ ЧЛАНА, УТВРЂУЈЕ СЕ У ВАНПАРНИЧНОМ ПОСТУПКУ.

~~Члан 28а~~

~~Ако је умрли осигураник или умрли корисник старосне, превремене старосне пензије или инвалидске пензије у тренутку закључења брака навршио године живота из члана 19. тачка 1) овог закона, брачни друг /СУПРУЖНИК може стећи право на породичну пензију под условом да имају заједничко дете или да је брак трајао најмање две године.~~

Члан 29.

Удова стиче право на породичну пензију:

1) ако је до смрти ~~брачног друга~~ СУПРУЖНИКА, ОДНОСНО ВАНБРАЧНОГ ПАРТНЕРА, навршила 53 године живота; или

2) ако је, до смрти ~~брачног друга~~ СУПРУЖНИКА, ОДНОСНО ВАНБРАЧНОГ ПАРТНЕРА,или у року од једне године од дана смрти ~~брачног друга~~ СУПРУЖНИКА, постала потпуно неспособна за рад; или

3) ако је, после смрти ~~брачног друга~~ СУПРУЖНИКА, ОДНОСНО ВАНБРАЧНОГ ПАРТНЕРА, остало једно дете или више деце која имају право на породичну пензију по том ~~брачном другу~~ СУПРУЖНИКУ, ОДНОСНО ВАНБРАЧНОМ ПАРТНЕРУ а удова обавља родитељску дужност према тој деци. Удова која у току трајања права према том основу постане потпуно неспособна за рад, задржава право на породичну пензију док постоји та неспособност.

Удова која до смрти ~~брачног друга~~ СУПРУЖНИКА, ОДНОСНО ВАНБРАЧНОГ ПАРТНЕРА није навршила 53 године живота, али је навршила 45 година живота, стиче право на породичну пензију кад наврши 53 године живота.

Удова која у току трајања права на породичну пензију стеченог на начин из става 1. тач. 2) и 3) овог члана наврши 53 године живота, трајно задржава право на породичну пензију. Удова којој право на породичну пензију престане пре навршених 53, али после навршених 45 година живота може поново остварити право кад наврши 53 године живота.

Члан 30.

Удовац стиче право на породичну пензију:

1) ако је до смрти ~~брачног друга~~ СУПРУЖНИКА, ОДНОСНО ВАНБРАЧНОГ ПАРТНЕРА навршио 58 година живота; или

2) ако је, до смрти ~~брачног друга~~ СУПРУЖНИКА,ОДНОСНО ВАНБРАЧНОГ ПАРТНЕРА**,**или у року од једне године од дана смрти ~~брачног друга~~ СУПРУЖНИКА, постао потпуно неспособан за рад; или

3) ако је, после смрти ~~брачног друга~~ СУПРУЖНИКА, ОДНОСНО ВАНБРАЧНОГ ПАРТНЕРА, остало једно дете или више деце која имају право на породичну пензију по том ~~брачном другу~~ СУПРУЖНИКУ, ОДНОСНО ВАНБРАЧНОМ ПАРТНЕРУ а удовац обавља родитељску дужност према тој деци. Удовац који у току трајања права по том основу постане потпуно неспособан за рад, задржава право на породичну пензију док постоји та неспособност.

Удовац који у току трајања права на породичну пензију стеченог на начин из става 1. тач. 2) и 3) овог члана наврши 58 година живота, трајно задржава право на породичну пензију.

Члан 30а

~~Брачни друг, професионалног војног лица према прописима о Војсци Србије које је погинуло за време дејстава, право на породичну пензију стиче без обзира на прописане године живота под условом да није поново склопио брак, односно, ако има децу, да су деца завршила школовање.~~

СУПРУЖНИК, ОДНОСНО ВАНБРАЧНИ ПАРТНЕРПРОФЕСИОНАЛНОГ ВОЈНОГ ЛИЦА ПРЕМА ПРОПИСИМА О ВОЈСЦИ СРБИЈЕ КОЈЕ ЈЕ ПОГИНУЛО ЗА ВРЕМЕ ДЕЈСТАВА, ПРАВО НА ПОРОДИЧНУ ПЕНЗИЈУ СТИЧЕ БЕЗ ОБЗИРА НА НАВРШЕНЕ ГОДИНЕ ЖИВОТА ПОД УСЛОВОМ ДА НИЈЕ ПОНОВО СКЛОПИО БРАК.

~~5. Право на накнаду погребних трошкова~~

#### Члан 41.

~~У случају смрти корисника пензије, лицу које је сносило трошкове сахране припада накнада погребних трошкова.~~

ЧЛАН 51А

            КАДА СЕ ДОПРИНОС ЗА ПЕНЗИЈСКО И ИНВАЛИДСКО ОСИГУРАЊЕ ПЛАЋА ПО ИСТЕКУ РОКА УТВРЂЕНОГ ЗАКОНОМ, У СТАЖ ОСИГУРАЊА СЕ УТВРЂУЈЕ ВРЕМЕ НА КОЈИ СЕ УПЛАТА ДОПРИНОСА ОДНОСИ, ТАКО ШТО СЕ ИЗНОС УПЛАЋЕНОГ ДОПРИНОСА ДОВОДИ У ОДНОС СА НАЈНИЖОМ МЕСЕЧНОМ ОСНОВИЦОМ ВАЖЕЋОМ У МОМЕНТУ УПЛАТЕ ДОПРИНОСА, У СКЛАДУ СА ЗАКОНОМ.

~~4. Накнада погребних трошкова~~

Члан 75.

~~Накнада погребних трошкова, припада у висини једне и по просечне пензије у фонду у претходном кварталу, у односу на дан смрти корисника.~~

Члан 79.

~~Осигуранику из члана 43. овог закона, старосна односно инвалидска пензија одређује се у складу са одредбама члана 61. овог закона, а лични бодови утврђују се на начин предвиђен чл. 62. до 70. овог закона.~~

~~Изузетно од члана 63. став 1, члана 64. ст . 2 и 3. и члана 65. овог закона, осигуранику из члана 43. овог закона, за израчунавање годишњег личног коефицијента не узима се период од 1. јануара 1970. године већ период од 1. јануара 1996. године.~~

~~Износ пензије утврђен на начин из ст. 1. и 2. овог члана увећан за 20%, представља укупан износ пензије за осигуранике из члана 43. овог закона.~~

~~На начин из става 2. овог члана утврђује се годишњи лични коефицијент и за друге запослене у Министарству унутрашњих послова, припаднике Безбедносно-информативне агенције, припаднике Војнобезбедносне и Војнообавештајне агенције под условом да у том органу имају навршених најмање 20 година стажа осигурања.~~

~~Износ пензије из ст. 1. до 4. овог члана не може бити већи од износа утврђеног у члану 78. овог закона.~~

ОСИГУРАНИКУ ИЗ ЧЛАНА 42. ОВОГ ЗАКОНА, КОЈИ ИСПУЊАВА УСЛОВЕ У ПОГЛЕДУ ПЕНЗИЈСКОГ СТАЖА ИЗ ЧЛАНА 43. ОВОГ ЗАКОНА, СТАРОСНА ПЕНЗИЈА ОДРЕЂУЈЕ СЕ У СКЛАДУ СА ОДРЕДБАМА ЧЛАНА 61. ОВОГ ЗАКОНА, А ЛИЧНИ БОДОВИ УТВРЂУЈУ СЕ НА НАЧИН ПРЕДВИЂЕН ЧЛ. 62. ДО 70. ОВОГ ЗАКОНА.

ИЗУЗЕТНО ОД ЧЛАНА 63. СТАВ 1, ЧЛАНА 64. СТ. 2 И 3. И ЧЛАНА 65. ОВОГ ЗАКОНА, ОСИГУРАНИКУ ИЗ СТАВА 1. ОВОГ ЧЛАНА ЗА ИЗРАЧУНАВАЊЕ ГОДИШЊЕГ ЛИЧНОГ КОЕФИЦИЈЕНТА НЕ УЗИМА СЕ ПЕРИОД ОД 1. ЈАНУАРА 1970. ГОДИНЕ ВЕЋ ПЕРИОД ОД 1. ЈАНУАРА 1996. ГОДИНЕ.

ИЗНОС ПЕНЗИЈЕ УТВРЂЕН НА НАЧИН ИЗ СТ. 1. И 2. ОВОГ ЧЛАНА УВЕЋАН ЗА 20%, ПРЕДСТАВЉА УКУПАН ИЗНОС ПЕНЗИЈЕ ЗА ОСИГУРАНИКЕ ИЗ СТАВА 1. ОВОГ ЧЛАНА.

НА НАЧИН ИЗ СТАВА 2. ОВОГ ЧЛАНА УТВРЂУЈЕ СЕ ГОДИШЊИ ЛИЧНИ КОЕФИЦИЈЕНТ И ЗА ДРУГЕ ЗАПОСЛЕНЕ У МИНИСТАРСТВУ УНУТРАШЊИХ ПОСЛОВА, ПРИПАДНИКЕ БЕЗБЕДНОСНО-ИНФОРМАТИВНЕ АГЕНЦИЈЕ, ПРИПАДНИКЕ ВОЈНОБЕЗБЕДНОСНЕ И ВОЈНООБАВЕШТАЈНЕ АГЕНЦИЈЕ ПОД УСЛОВОМ ДА У ТОМ ОРГАНУ ИМАЈУ НАВРШЕНИХ НАЈМАЊЕ 20 ГОДИНА СТАЖА ОСИГУРАЊА.

ОСИГУРАНИКУ ИЗ ЧЛАНА 42. ОВОГ ЗАКОНА ИНВАЛИДСКА ПЕНЗИЈА СЕ ОДРЕЂУЈЕ У СКЛАДУ СА СТ. 1. ДО 3. ОВОГ ЧЛАНА, ПОД УСЛОВОМ ДА ЈЕ НА ПОСЛОВИМА ИЗ ЧЛАНА 42. ОВОГ ЗАКОНА НАВРШИО ПОТРЕБАН СТАЖ ОСИГУРАЊА ЗА СТИЦАЊЕ ПРАВА НА ИНВАЛИДСКУ ПЕНЗИЈУИЗ ЧЛ. 25. И 26. ЗАКОНА.

ИЗНОС ПЕНЗИЈЕ ИЗ СТ. 1. ДО 5. ОВОГ ЧЛАНА НЕ МОЖЕ БИТИ ВЕЋИ ОД ИЗНОСА УТВРЂЕНОГ У ЧЛАНУ 78. ОВОГ ЗАКОНА.

Члан 80.

~~Пензија се од 1. априла текуће године усклађује са кретањем потрошачких цена на територији Републике Србије у претходних шест месеци.~~

~~Изузетно од става 1. овог члана, ако бруто домаћи производ у претходној календарској години реално порасте изнад 4%, пензија се усклађује од 1. априла текуће године у проценту који представља збир процента раста, односно пада потрошачких цена на територији Републике Србије у претходних шест месеци и процента који представља разлику између реалне стопе раста бруто домаћег производа у претходној календарској години и стопе од 4%.~~

~~Пензија се од 1. октобра текуће године усклађује са кретањем потрошачких цена на територији Републике Србије у претходних шест месеци.~~

~~Исплата усклађене пензије тече од исплате априлске односно октобарске пензије. Усклађивање пензије врши се на основу података републичког органа надлежног за послове статистике о кретању потрошачких цена за период октобар претходне године - март текуће године, односно за период април - септембар текуће године, као и о кретању бруто домаћег производа.~~

ПЕНЗИЈА СЕ ОД 1. АПРИЛА ТЕКУЋЕ ГОДИНЕ УСКЛАЂУЈЕ СА КРЕТАЊЕМ ПОТРОШАЧКИХ ЦЕНА У ПРЕТХОДНОЈ КАЛЕНДАРСКОЈ ГОДИНИ И ПРОСЕЧНЕ ЗАРАДЕ ЗАПОСЛЕНИХ НА ТЕРИТОРИЈИ РЕПУБЛИКЕ ЗА ПРЕТХОДНУ КАЛЕНДАРСКУ ГОДИНУ, У ПРОЦЕНТУ КОЈИ ПРЕДСТАВЉА ЗБИР ПОЛОВИНЕ ПРОЦЕНТА РАСТА, ОДНОСНО ПАДА ПОТРОШАЧКИХ ЦЕНА И ПОЛОВИНЕ ПРОЦЕНТА РАСТА, ОДНОСНО ПАДА ЗАРАДА.

ИСПЛАТА УСКЛАЂЕНЕ ПЕНЗИЈЕ ТЕЧЕ ОД ПРВОГ ДАНА У МЕСЕЦУ У КОМЕ ЈЕ ИЗВРШЕНО УСКЛАЂИВАЊЕ.

УСКЛАЂИВАЊЕ ПЕНЗИЈЕ У СМИСЛУ СТАВА 1. ОВОГ ЧЛАНА ВРШИ СЕ НА ОСНОВУ ПОДАТАКА ОРГАНА НАДЛЕЖНОГ ЗА ПОСЛОВЕ СТАТИСТИКЕ.

Члан 80б ​

~~Изузетно од члана 80. овог закона, до достизања финансијске одрживости система пензијског и инвалидског осигурања, пензије ће се усклађивати на начин утврђен прописима којима се уређује буџет и буџетски систем.~~

Члан 82а

Право на старосну пензију, превремену старосну пензију остварује се после престанка осигурања.

Престанком осигурања у смислу става 1. овог члана сматра се и ранији престанак осигурања, ако се лице у тренутку подношења захтева ЗА ОСТВАРИВАЊЕ ПРАВА НА СТАРОСНУ ИЛИ ПРЕВРЕМЕНУ СТАРОСНУ ПЕНЗИЈУ налази у осигурању, ~~ако су услови за стицање права на старосну пензију, превремену старосну пензију исти у тренутку подношења захтева и ранијег престанка осигурања.~~ ПОД УСЛОВОМ ДА ЈЕ ТАЈ ЗАХТЕВ ПОДНЕТ ПРЕ ИСТЕКА РОКА ОД ШЕСТ МЕСЕЦИ ОД ДАНА ПОНОВНОГ СТУПАЊА У ОСИГУРАЊЕ.

Престанком осигурања у смислу става 1. овог члана за осигураника који истовремено испуњава услове за осигурање по више основа сматра се престанак осигурања по основу кога је приоритетно осигуран у складу са чланом 10. овог закона.

Изузетно од става 1. овог члана, осигураници из члана 12. став 1. тачка 1) овог закона који обављају делатност у складу са законом којим се уређује рад приватних предузетника, И ОСИГУРАНИЦИ ИЗ ЧЛАНА 14. СТАВ 5. ОВОГ ЗАКОНА И ОСИГУРАНИЦИ КОЈИ СУ ИЗАБРАНА, ИМЕНОВАНА ИЛИ ПОСТАВЉЕНА ЛИЦА, КАО И ЛИЦА КОЈА СУ ХРАНИТЕЉИ У СКЛАДУ СА ЗАКОНОМ, право на старосну пензију, превремену старосну пензију могу остварити испуњењем услова за стицање права на старосну пензију.

Члан 93.

Када је за решавање о праву из пензијског и инвалидског осигурања потребно утврђивање постојања инвалидности, телесног оштећења, потребе запомоћи и негом другог лица узрока инвалидности и телесног оштећења, потпуне неспособности за рад и неспособности за самосталан живот и рад, Фонд решењем утврђује те чињенице на основу налаза, мишљења и оцене органа вештачења чије се образовање и начин рада уређује општим актом фонда.

Налаз, мишљење и оцена из става 1. овог члана КОЈИМ ЈЕ УТВРЂЕНО ПОСТОЈАЊЕ ИНВАЛИДНОСТИ, ТЕЛЕСНОГ ОШТЕЋЕЊА, ПОТПУНЕ НЕСПОСОБНОСТИ ЗА РАД И НЕСПОСБНОСТИ ЗА САМОСТАЛАН ЖИВОТ И РАД подлеже контроли коју врши орган Фонда утврђен општим актом из става 1. овог члана.

На акт из става 1. овог члана сагласност даје министар надлежан за послове пензијског и инвалидског осигурања и министар надлежан за послове здравља.

У обављању контроле из става 2. овог члана, може се дати сагласност или примедба. Примедба којом се указује на уочене недостатке и даје упутство за њихово отклањање, обавезна је за органе који су вршили вештачење.

Члан 95.

Поступак за остваривање права на новчану накнаду за телесно оштећење и права нановчану накнаду за помоћ и негу другог лица покреће се на захтев осигураника односно корисника права, на основу медицинске документације.

~~Поступак за остваривање права на новчану накнаду за телесно оштећење и права на новчану накнаду за помоћ и негу другог лица покреће се и по службеној дужности на основу мишљења органа вештачења датог приликом вештачења о инвалидности, у складу са општим актом фонда.~~

Члан 97.

Као дан настанка инвалидности, телесног оштећења и потребе за помоћи и негом другог лица узима се дан када је на основу прегледа дат налаз, мишљење и оцена органа вештачења ~~у првостепеном поступку~~, односно неки ранији дан за који постоји одговарајућа медицинска документација.

Члан 98а

Ако су испуњени услови за остваривање права на пензију, али се, на основу чињеница и података утврђених у матичној евиденцији, не може одлучити о коначном износу пензије, доноси се привремено решење о аконтативном износу пензије, у коме мора бити изричито наглашено из којих разлога није могуће одредити коначан износ пензије.

Аконтативан износ пензије одређује се према подацима којима располаже Фонд и усклађује се на начин предвиђен за усклађивање пензија.

Након утврђивања недостајућих чињеница и података, привремено решење из става 1. овог члана се, по службеној дужности, замењује решењем којим се одређује коначан износ пензије, од дана утврђивања права на пензију.

У случају да у року од три године од дана правноснажности привременог решења из става 1. овог члана нису утврђене недостајуће чињенице и подаци, аконтативни износ пензије постаје коначан, о чему се доноси решење по службеној дужности.

Ако се утврди да је кориснику исплаћен мањи аконтативни износ пензије од коначног износа, Фонд ће исплату износа разлике извршити кориснику у целости одједном.

~~Ако се утврди да је кориснику исплаћен већи аконтативни износ пензије од коначног износа, Фонд доноси решење о обавези повраћаја више исплаћеног износа. o начину повраћаја Фонд и корисник пензије се споразумевају~~

АКО СЕ УТВРДИ ДА ЈЕ КОРИСНИКУ ИСПЛАЋЕН ВЕЋИ АКОНТАТИВНИ ИЗНОС ПЕНЗИЈЕ ОД КОНАЧНОГ ИЗНОСА,ФОНД ЋЕ ВРШИТИ ОБУСТАВУ ДО 1/3 МЕСЕЧНОГ ИЗНОСА ПЕНЗИЈЕ, СВЕ ДОК СЕ НА ТАЈ НАЧИН ИЗНОС РАЗЛИКЕ НЕ ИЗМИРИ, ОСИМ АКО СЕ ФОНД И КОРИСНИК ДРУГАЧИЈЕ НЕ СПОРАЗУМЕЈУ.

~~Уколико се Фонд и корисник не споразумеју о начину повраћаја износа разлике из става 6. овог члана, Фонд ће вршити обуставу до 1/3 месечног износа пензије, све док се на тај начин износ разлике не измири.~~

Члан 104.

Против коначног решења фонда, у случајевима када нису испуњени услови за понављање поступка по закону којим је уређен општи управни поступак, или су протекли рокови за понављање поступка по том закону, поступак се може поновити:

1) ако се сазна за нове чињенице, односно нађе или стекне могућност да се употребе нови докази који би сами, или у вези са већ употребљеним доказима, могли довести до другачијег решења;

2) када је пропуштено да се у ранијем поступку изнесе нека чињеница, односно доказ који може довести до другачијег решења.

Понављање поступка покреће се на предлог осигураника или по службеној дужности.

~~Ако је предлог за понављање поступка поднет, односно поступак понављања покренут у року од пет година од дана достављања решења осигуранику, у поновљеном поступку примењују се прописи који су важили у време доношења решења по коме се поступак понавља. Ако је предлог поднет, односно поступак понављања покренут по истеку тог рока, у поновљеном поступку примењују се прописи који важе у време подношења предлога за понављање поступка, односно у време покретања тог поступка по службеној дужности.~~

У ПОНОВЉЕНОМ ПОСТУПКУ ПРИМЕЊУЈУ СЕ ПРОПИСИ КОЈИ СУ ВАЖИЛИ У ВРЕМЕ ДОНОШЕЊА РЕШЕЊА ПО КОМЕ СЕ ПОСТУПАК ПОНАВЉА.

На основу података прибављених у ранијем и поновљеном поступку, надлежни орган новим решењем може раније решење које је било предмет понављања оставити на снази или га заменити новим решењем којим се укида раније решење.

ПРАВА УТВРЂЕНА НОВИМ РЕШЕЊЕМ ПРИПАДАЈУ ОД ПРВОГ ДАНА НАРЕДНОГ МЕСЕЦА ОД ДАНА ПОДНОШЕЊА ЗАХТЕВА ЗА ПОНАВЉАЊЕ ПОСТУПКА, ОДНОСНО ОД ПРВОГ ДАНА НАРЕДНОГ МЕСЕЦА ОД ДАНА ДОНОШЕЊА РЕШЕЊА У ПОСТУПКУ ПОНАВЉАЊА ПОКРЕНУТОМ ПО СЛУЖБЕНОЈ ДУЖНОСТИ.

Члан 105.

Правоснажно решење фонда може се изменити новим решењем ако је њиме повређен закон или општи акт фонда на штету осигураника односно корисника права или ако је о неком правном питању доцније заузето правно схватање повољније за осигураника.

Ново решење ће се донети и ако се сазна за чињенице које су од утицаја на право осигураника, а које су настале после доношења решења.

Права утврђена решењем донетим у поступку измене припадају од првог дана наредног месеца од дана подношења захтева за измену решења, односно ОД ПРВОГ ДАНА НАРЕДНОГ МЕСЕЦА од дана доношења решења у поступку за измену покренутом по службеној дужности.

Код поновног решавања о праву осигураника односно корисника права, према ставу 1. овог члана примењују се прописи који су важили у часу доношења коначног решења. Ако се решава о праву према ставу 2. овог члана примениће се прописи који важе у време покретања поступка.

Члан 112.

Осигуранику који право на инвалидску пензију остварује у поступку покренутом у току трајања осигурања, инвалидска пензија исплаћује се од дана престанка осигурања~~,~~ ~~а најраније од дана достављања правоснажног решења о утврђеној инвалидности послодавцу.~~

~~Изузетно од става 1. овог члана, инвалидска пензија исплаћује се и пре правоснажности решења о утврђеној инвалидности у случају престанка осигурања због престанка потребе за радом лица, као и престанка запослења због стечаја, ликвидације, односно у свим случајевима престанка рада послодавца, а најраније шест месеци уназад од дана подношења захтева, ако је инвалидност постојала пре подношења захтева.~~

Када се право на инвалидску пензију остварује после престанка запослења односно осигурања, а инвалидност је постојала пре подношења захтева, инвалидска пензија исплаћује се од дана настанка инвалидности, али највише за шест месеци уназад од дана подношења захтева.

Члан 115.

Ако у стању инвалидности, ~~односно~~ степену телесног оштећења, ОДНОСНО ПОТРЕБИ ЗА ПОМОЋИ И НЕГОМ ДРУГОГ ЛИЦА наступе промене које су од утицаја на утврђена права, та права престају, мењају се односно стичу се нова права, и то:

1) ако је промена утврђена на захтев осигураника - од првог дана наредног месеца по подношењу захтева;

2) ако је промена утврђена на захтев осигураника настала после поднетог захтева - од првог дана наредног месеца после настале промене;

3) ако је промена утврђена по службеној дужности од првог дана наредног месеца по доношењу првостепеног решења о одређивању права по основу утврђене промене.

АКО У СТЕПЕНУ ТЕЛЕСНОГ ОШТЕЋЕЊА НАСТУПИ ПРОМЕНА КОЈА НИЈЕ ОД УТИЦАЈА НА ПРАВО, РЕШЕЊЕМ СЕ УТВРЂУЈЕ НОВИ СТЕПЕН ТЕЛЕСНОГ ОШТЕЋЕЊА ОД ДАНА НАСТАЛЕ ПРОМЕНЕ.

XA НАКНАДА ПОГРЕБНИХ ТРОШКОВА

ЧЛАН 124Б

ФОНД ЋЕ ЛИЦУ КОЈЕ ЈЕ СНОСИЛО ТРОШКОВЕ САХРАНЕ КОРИСНИКА ПЕНЗИЈЕ, ИСПЛАТИТИ НАКНАДУ ПОГРЕБНИХ ТРОШКОВА ДО ВИСИНЕ ИЗНОСА ТЕ НАКНАДЕ ЗАТЕЧЕНОГ У ИСПЛАТИ НА ДАН СТУПАЊА НА СНАГУ ОВОГ ЗАКОНА.

ОСНОВ ЗА ИСПЛАТУ НАКНАДЕ ПОГРЕБНИХ ТРОШКОВА ИЗ СТАВА 1. ОВОГ ЧЛАНА ЈЕ ОРИГИНАЛ РАЧУНА, КОЈИ ФОНДУ ДОСТАВЉА ЛИЦЕ КОЈЕ ЈЕ СНОСИЛО ТРОШКОВЕ САХРАНЕ КОРИСНИКА ПЕНЗИЈЕ.

ЛИЦЕ КОЈЕ ЈЕ СНОСЛИЛО ТРОШКОВЕ САХРАНЕ, ДУЖНО ЈЕ ДА ФОНДУ ДОСТАВИ И БРОЈ СВОГ ТЕКУЋЕГ РАЧУНА, РАДИ ИСПЛАТЕ НАКНАДЕ ПОГРЕБНИХ ТРОШКОВА.

НАКНАДА ПОГРЕБНИХ ТРОШКОВА ИЗ СТАВА 1. ОВОГ ЧЛАНА НАДАЉЕ СЕ УСКЛАЂУЈЕ НА ИСТИ НАЧИН КАО И ПЕНЗИЈА.

Члан 125.

Фонд води матичну евиденцију о осигураницима, обвезницима плаћања доприноса и корисницима права из пензијског и инвалидског осигурања.

~~Изузетно од одредбе става 1. овог члана, матичну евиденцију за запослене у органу надлежном за унутрашње послове води тај орган односно Безбедоносно-информативна агенција за њене припаднике, на начин утврђен овим законом.~~

~~Фонд врши контролу вођења евиденције из става 2. овог члана.~~

Члан 168.

Управне, аналитичке, финансијске, административне, техничке и друге послове утврђене законом, статутом и другим актима Фонда обављају запослени у Фонду који чине стручну службу Фонда.

Фонд може уговорити да послове из става 1. овог члана, у целини или делимично, обавља друга организација, односно орган.

ЗАПОСЛЕНИ У ФОНДУ ОСТВАРУЈУ ПРАВА И ОБАВЕЗЕ ИЗ РАДНОГ ОДНОСА У СКЛАДУ СА ЗАКОНОМ О РАДУ.

ЗАПОСЛЕНИ У ФОНДУ ИМАЈУ СЛУЖБЕНУ ЛЕГИТИМАЦИЈУ КОЈОМ ДОКАЗУЈУ СВОЈЕ СЛУЖБЕНО СВОЈСТВО И ИДЕНТИТЕТ.

УСЛОВИ И НАЧИН ИЗДАВАЊА И КОРИШЋЕЊА, КАО И ИЗГЛЕД И САДРЖАЈ СЛУЖБЕНЕ ЛЕГИТИМАЦИЈЕ, УТВРЂУЈУ СЕ ОПШТИМ АКТОМ ФОНДА.

СЛУЖБЕНУ ЛЕГИТИМЦИЈУ ИЗ СТАВА 4. ОВОГ ЧЛАНА ИЗРАЂУЈЕ И ШТАМПА НАРОДНА БАНКА СРБИЈЕ – ЗАВОД ЗА ИЗРАДУ НОВЧАНИЦА И КОВАНОГ НОВЦА.

Члан 245.

~~Право на специјална помагала за читање и писање - репродуктор, Брајеву писаћу машину и друга електронска односно дигитална помагала осигураник, корисник пензије - слепо лице и слепо дете осигураника, до доношења одговарајућих прописа, остварује на начин прописан актом министра надлежног за послове пензијског и инвалидског осигурања.~~

~~Акт из става 1. овог члана донеће се најкасније до 1. јануара 2019. године.~~

ЧЛАН 32.

ОДРЕДБЕ ЧЛ. 17. И 18. ОВОГ ЗАКОНА ПРИМЕЊИВАЋЕ СЕ ПОЧЕВ ОД 1. АПРИЛА 2021. ГОДИНЕ.

ЧЛАН 33.

ОВАЈ ЗАКОН СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”.